नागपुर में प्रिंसिपल पर लगा छात्रा से छेड़खानी का आरोप, शिवसैनिकों ने किया हंगामा  
नागपुर में शिवसैनिकों के हंगामे का एक वीडियो सामने आया है
एक स्कूल के प्रिंसिपल की पिटाई कर उसके चेहरे पर कालिख पोत दी
इसके बाद उसे पुलिस के हवाले कर दिया.
बताया जा रहा है कि प्रिंसिपल ने छात्रा के आई कार्ड को लौटाने को लेकर उससे जिस्मानी संबंध बनाने को कहा था. छात्रा ने इसकी शिकायत शिवसैनिकों से की. इसके बाद शिवसैनिकों ने प्रिंसिपल के साथ ऐसा सलूक किया. प्रिंसिपल के ख़िलाफ़ छेड़खानी का मामला दर्ज कर लिया गया है.

जानकारी के अनुसार परीक्षा में नकल करते हुए पकड़े जाने पर छात्रा का आईकार्ड प्रिंसिपल ने जमा करवा लिया था. बाद में वापस करने और उसे परीक्षा में बैठने देने के लिए उससे शारीरिक संबंध बनाने की बात कही. ऐसा आरोप है. बताया जा रहा है कि नागपुर के धरमपेठ पॉलिटेक्निक कॉलेज का यह मामला है.